Source: https://revista22.ro/actualitate-interna/dragnea-vrea-sa-scape-de-condamnare-invocand-nulitatea-absoluta-a-deciziei-din-prima-instanta
Timestamp: 2020-02-24 08:20:18+00:00

Document:
Dragnea vrea să scape de condamnare, invocând nulitatea absolută a deciziei din prima instanță | Revista 22 GDPR
Apărătorii lui Liviu Dragnea invocă nerespectarea unor articole de lege, completul de 3 judecători nefiind legal constituit, așa că cer reluarea (din nou) a întregului proces de la zero.
Avocații lui Liviu Dragnea solicită rejudecarea procesului angajărilor fictive de la Protecția Copilului Teleorman și desființarea condamnării la 3 ani și 6 luni de închisoare cu executare pentru că completul de 3 judecători a fost nelegal constituit, se arată în cererea semnată de Marian Nazat și Flavia Teodosiu, conform relatării G4Media.ro.
Avocatul Toni Necșu, care o reprezintă pe Olguța Șefu, fosta directoare de la Direcția Protecției Copilului Teleorman, a depus și el o cerere similară.
„Potrivit art. 29 din Legea 78/2000, «pentru judecarea în prima instanța a infracțiunilor prevăzute în prezenta lege, se constituie complete specializate». Cauzele de corupție nu sunt judecate de completele penale obișnuite ci doar de complete specializate pentru judecarea cauzelor de corupție.
Din 2003, de când există această formă a legii, ea fiind, tautologic, obligatorie, toate instanțele obișnuite au înființat, la început prin Hotărâri ale CSM iar mai apoi prin hotărâri ale colegiului de conducere, complete specializate pentru judecarea cauzelor de corupție. E vorba despre curți de apel, tribunale și judecătorii.
La o singură instanță nu există și nu au existat complete specializate pentru judecarea cauzelor de corupție în prima instanță. Evident, la Înalta Curte de Casație și Justiție”, a scris Toni Neacșu pe Facebook.
Și apărătorii lui Liviu Dragnea invocă același articol din Legea 78/2000 și susțin că verdictul de condamnare dat în iunie anul trecut nu a fost emis de un complet specializat, legea 304/2004 privind organizarea judiciară la articolele 19 alineatul 3, 35 alineatul 2 şi 36 alineatul 3, precum şi regulamentul privind organizarea şi funcţionarea administrativă a ICCJ. Ultimele două articole de mai sus din legea 304/2004 au fost modificate anul trecut de PSD-ALDE.
„Din studierea informaţiilor publice existente pe portalul ICCJ, secţiunea destinată organizării instanţei, secţiilor şi completurilor, respectiv secţiunii hotărârii de colegiu, am constatat că nu există în cadrul secţiei penale, prin nicio hotărâre de colegiu, complete specializate pentru soluţionarea, în fond, a cauzelor de corupţie. Acest lucru determină constatarea firească a faptului că nici completul care a soluţionat în fond prezenta cauză nu a fost unul specializat, în acord cu exigenţele art. 29 din legea 78/2000. Prin urmare, rezultă în mod neechivoc faptul că prezenta cauză a fost soluţionată de un complet nelegal compus, cu consecinţa nulităţii absolute a hotărârii pronunţate, în raport cu dispoziţiile art. 281 al. 1 lit a) Cpp”, arată avocaţii lui Dragnea în cererea adresată instanţei.
Apărarea lui Dragnea invocă și o decizie a ICCJ dată de un complet privind dezlegarea unor chestiuni de drept în septembrie anul trecut, deci ulterioară condamnării lui Liviu Dragnea din iunie 2018
„Natura normelor care sancţionează compunerea completelor de judecată şi sfera de cuprindere a noţiunii de legală compunere a acestora, a fost însă tranşată, pe cale de interpretare de către Înalta Curte de Casaţie şi Justitie, prin Decizia nr 17/17 septembrie 2018, respectiv un recurs în interesul legii, decizie prin care a stabilit că normele din Legea de organizare judiciară referitoare la compunerea completelor de judecată specializate sunt norme de ordine publică, care ocrotesc un interes public, anume buna administrare a justiţiei, iar încălcarea acestora este sancţionată de lege cu nulitatea absolută (…)
Împrejurarea că Decizia nr. 17/2018 a ICCJ pronunţată într-un RIL este pronunţată în materie civilă este lipsită de relevanţă în condiţiile în care interpretarea tranşată prin respectiva Decizie vizează dispoziţii de organizare judiciară, aplicabile deopotrivă atât în materie civilă, cât şi în materie penală”, arată avocaţii în cerere.
Apărarea invocă în acest context şi Decizia 685/2018 privind completurile de 5 judecători a CCR din noiembrie 2018 unde, la paragraful 177, se arată că încălcarea prevederilor referitoare la compunerea completurilor de judecata atrage nulitatea absolută a actelor pronunţate.
De asemenea, apărarea lui Dragnea invocă decizia CEDO din cauza Sutyagin contra Rusiei din 3 mai 2011.
Prin urmare, avocaţii solicită anularea condamnării şi rejudecarea de la zero a procesului de fond.
„Încalcarea normelor privind soluţionarea cauzelor în fond de judecători care nu au fost desemnaţi în compunerea completelor specializate determină nulitatea absolută a hotărârii pronunţate, în acord cu dispoziţiile art. 281 alin 1 litera a C.p.p şi cu decizia nr 17/2018 – RIL, a Înaltei Curţi de Casaţie şi Justiţie, decizie care a prevăzut natura normelor de organizare judiciara ce reglementează compunerea completelor specializate.
Existenţa unei cauze de nulitate absolută a sentinţei pronunţate face inutilă verificarea de instanţa de apel a fondului cauzei, având în vedere că singura soluţie posibilă într-o atare situaţie este desfiinţarea sentinţei şi trimiterea spre rejudecare”, arată avocaţii lui Dragnea în cererea depusă la ICCJ.
Context. În iunie anul trecut, un complet de 3 judecători al ICCJ format din magistrații Constantin Epure, Gianina Arghir și Ștefan Pistol l-a condamnat la 3 ani și jumătate de detenție cu executare pe liderul PSD, Liviu Dragnea. Judecătorul Pistol a făcut opinie separată în sensul achitării. Dragnea este acuzat, ca pe vremea când era șeful CJ Teleorman, ar fi determinat angajarea a două secretare de la PSD la Protecția Copilului Teleorman. Cele două secretare nu s-ar fi dus la serviciu, ci au lucrat în continuare pentru PSD Teleorman (unde șef era Liviu Dragnea), în schimb au încasat salariu de la Protecția Copilului Teleorman.
liviu dragnea completuri de 5 judecatori completuri de 3 judecatori iccj aparare
Blocaj în alianța USR PLUS după ce Chichirău nu s-a prezentat la confruntarea cu Iolu
Victor Ponta crede că Raed Arafat ar trebuie să fie premier din cauza pericolului coronavirusului
O româncă întoarsă din Italia a anunțat că a intrat în contact cu o persoană posibil infectată
Horia Constantinescu a demisionat din PSD după ce a anunțat că va candida la primăria Constanței
ALDE nu participă la votul de învestire a guvernului Orban 2: Nu intrăm în jocul de-a anticipatele

References: CSM 
 ICCJ 
 ICCJ 
 CCR 
 ICCJ 
 iccj